CELEX: 
Language: sk
Date: 2017-12-19 00:00:00
Title: VYKONÁVACIE NARIADENIE KOMISIE (EÚ) …/... ktorým sa špecifikujú technické ukazovatele ad hoc modulu o organizácii práce a rozvrhnutí pracovného času na rok 2019, pokiaľ ide o výberové zisťovanie pracovných síl podľa nariadenia Rady (ES) č. 577/98

VYKONÁVACIE NARIADENIE KOMISIE (EÚ) …/...
            
            
               z 19. 12. 2017,
            
            
               ktorým sa špecifikujú technické ukazovatele ad hoc modulu o organizácii práce a rozvrhnutí pracovného času na rok 2019, pokiaľ ide o výberové zisťovanie pracovných síl podľa nariadenia Rady (ES) č. 577/98
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v Spoločenstve
                  1
               , a najmä na jeho článok 7a ods. 5,
            
            
               keďže:
            
            
               (1)V európskej stratégii zamestnanosti, usmerneniach pre zamestnanosť
                  2
                a európskom pilieri sociálnych práv
                  3
               , najmä v zásadách týkajúcich sa bezpečného a adaptabilného zamestnania, rovnováhy medzi pracovným a súkromným životom a prispôsobeného pracovného prostredia, sa zdôrazňuje, že v Európe je potrebná väčšia adaptabilita podnikov aj zamestnancov a že v rámci rozsiahleho európskeho zisťovania sa musia zbierať údaje o uplatňovaní rôznych foriem nových postupov v organizácii práce a rozvrhnutí pracovného času, ako aj o skúsenostiach zamestnancov v tejto súvislosti.
            
            
               (2)V delegovanom nariadení Komisie (EÚ) 2016/1851
                  4
                sa špecifikujú a opisujú oblasti, konkrétne časti ad hoc modulu, ku ktorým je potrebné poskytnúť podrobnejšie informácie a ktoré by mali byť zahrnuté do ad hoc modulu o organizácii práce a rozvrhnutí pracovného času na rok 2019, pokiaľ ide o výberové zisťovanie pracovných síl podľa nariadenia Rady (ES) č. 577/98.
            
            
               (3)Preto by sa mali spresniť technické ukazovatele, filtre, kódy a termín, do ktorého majú členské štáty preniesť údaje v súvislosti s ad hoc modulom o organizácii práce a rozvrhnutí pracovného času.
            
            
               (4)Opatrenia stanovené v tomto nariadení sú v súlade so stanoviskom Výboru pre Európsky štatistický systém,
            
            
               PRIJALA TOTO NARIADENIE:
            
            
               Článok 1
            
            
               Technické ukazovatele ad hoc modulu o organizácii práce a rozvrhnutí pracovného času na rok 2019, filtre, kódy, ktoré sa majú použiť, a termín, do ktorého majú členské štáty Komisii zaslať výsledky, sú stanovené v prílohe k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 19. 12. 2017
            
         
         
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ú. v. ES L 77, 14.3.1998, s. 3.
               
               
                  
                     (2)
                  
                        Rozhodnutie Rady (EÚ) 2015/1848 z 5. októbra 2015 o usmerneniach politík zamestnanosti členských štátov na rok 2015 (Ú. v. EÚ L 268, 15.10.2015, s. 28).
               
               
                  
                     (3)
                  
                        https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_sk.
               
               
                  
                     (4)
                  
                        Delegované nariadenie Komisie (EÚ) 2016/1851 zo 14. júna 2016, ktorým sa prijíma program ad hoc modulov na roky 2019, 2020 a 2021 pre výberové zisťovanie pracovných síl podľa nariadenia Rady (ES) č. 577/98 (Ú. v. EÚ L 284, 20.10.2016, s. 1).